बोनस की मांग को सिरे से खारिज किया जाना धोखाधड़ी की इंतहा: अनिल
रायगढ़ | छत्तीसगढ़ प्रदेश कांग्रेस कमेटी के सचिव अनिल अनिल अग्रवाल ने कहा कि मुख्यमंत्री रमनसिंह द्वारा किसानों की बोनस की मांग को सिरे से खारिज किया जाना धोखाधड़ी की इंतहा है। किसी भी प्रजातांत्रिक दल के द्वारा अपने मतदाताओं के साथ किए गए वादे से मुकरने का यह सबसे बड़ा उदाहरण है। 2013 के चुनाव के पहले भाजपा और रमन सिंह 10 वर्ष तक सरकार चला चुके थे। उन्हें राज्य की वित्तीय स्थिति और बोनस की संभावित राशि का पूरा आंकलन था, इसके बाद किसानों को 300 रु प्रति क्विंटल बोनस एवं एक एक दाना धान की खरीदी और समर्थन मूल्य 2100 करने की पहल का वायदा भाजपा ने किया था। अब मुख्यमंत्री किसानों से कहते है बोनस की बात फिजूल है।
hin_Deva hin_Deva